**ԱՄՓՈՓԱԹԵՐԹ**

**«ԳԱԼԱԿՏԻԿԱ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԲԱԺՆԵՏՈՄՍԵՐԻ ԿԱՌԱՎԱՐՄԱՆ ԼԻԱԶՈՐՈՒԹՅՈՒՆՆԵՐԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԲԱՐՁՐ ՏԵԽՆՈԼՈԳԻԱԿԱՆ ԱՐԴՅՈՒՆԱԲԵՐՈՒԹՅԱՆ ՆԱԽԱՐԱՐՈՒԹՅԱՆԸ ՎԵՐԱՊԱՀԵԼՈՒ  ՄԱՍԻՆ»**

|  |  |
| --- | --- |
| **1. ՀՀ ֆինանսների նախարարություն** | **16.02.2023թ.** |
| **01/11-1/2659-2023** |
| ՀՀ ֆինանսների նախարարությունն ուսումնասիրել է «Գալակտիկա» փակ բաժնետիրական ընկերության պետական սեփականություն հանդիսացող բաժնետոմ­սերի կառավարման լիազորությունները Հայաս­տանի Հանրապետության բարձր տեխնոլոգիական արդյունաբերության նախարարությանը վերապահելու  մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը. Նախագծին կից ներկայացված հիմնավորման համաձայն՝ բաժնետոմսերի կառավարման լիազորությունները ՀՀ բարձր տեխնոլոգիական արդյունաբերության նախարարությանը վերապահելու նպատակն է ռազմարդյունաբերական կլաստերի ստեղծումը։ Ընդ որում, ՓԲԸ-ն արդեն մի քանի տարի է, ինչ գործունեություն չի ծավալում և ֆինանսական մուտքերն ապահովում է ընկերության տարածքը և շարժական գույքը վարձակալությամբ տրամադրելու դիմաց վարձավճարների հաշվին (Ընկերության անշարժ գույքն իրենից ներկայացնում է 60 հա հողատարածք և 13546.6 քառ.մ մակերեսով շենք-շինություններ): Մինչդեռ բացակայում է ստեղծվող կլաստերի և ընկերության հետագա գործունեության վերաբերյալ որևէ տեղեկատվություն։Ելնելով վերոգրյալից՝ առաջարկում ենք որոշման նախագծի նպատակահարմա­րությանն անդրադառնալ ռազմա­րդյունաբերական կլաստերի ստեղծման տեսլականի՝ նպատակների, թիրախների, իրագործման ժամանակացույցի, ներդրում­ների ներգրավման անհրաժեշտության դեպքում ֆինանսավորման աղբյուրների, ինչպես նաև ընկերության հետագա գործունեության կանոնադրական գործառույթների նկարագրի և գործունեության հետագա ֆինանսավորման սկզբունքների ու աղբյուրների վերաբերյալ տեղեկատվության և գնահատումների, դրանցից բխող ՀՀ պետական բյուջեի վրա ազդեցության ֆինանսական գնահատականի առկայության պարագայում։  | **Ընդունվել է**Հաշվի առնելով, որ սույն նախագծի մշակման համար հիմք է հանդիսացել Պետական գույքի կառավարման կոմիտեին ուղղված ՀՀ բարձր տեխնոլոգիական արդյունաբերության նախարարության 2023թ. հունվարի 26-ի թիվ 04/16.1/617-2023 գրությունը, որով առաջարկվել է ռազմարդյունաբերական կլաստերի ստեղծման նպատակով «Գալակտիկա» ՓԲԸ-ի բաժնետոմսերի կառավարման լիազորությունները վերապահել ՀՀ ԲՏԱ Նախարարությանը՝ ՀՀ տարածքային կառավարման և ենթակառուցվածքների նախարարությունը գրությամբ դիմել է ՀՀ ԲՏԱ նախարարություն՝ ՀՀ ֆինանսների նախարարության կողմից բարձրացված հարցադրումների վերաբերյալ տեղեկատվություն տրամադրելու համար։ՀՀ բարձր տեխնոլոգիական արդյունաբերության նախարարության 2023թ. մարտի 14-ի թիվ 01/16.1/2396-2023 գրությամբ տրամադրված տեղեկատվության հիման վրա լրամշակվել է սույն նախագծի ընդունման հիմնավորումը։  |
| **2. ՀՀ բարձր տեպնոլոգիական արդյունաբերության նախարարություն** | **14.02.2023թ.** |
| **01/17․1/1262-2023** |
| Ի պատասխան Ձեր 2023 թվականի փետրվարի 6-ի N ԳՍ//3051-2023 գրության՝ ուսումնասիրելով ««Գալակտիկա» փակ բաժնետիրական ընկերության պետական սեփականություն հանդիսացող բաժնետոմսերի կառավարման լիազորություն­ները Հայաստանի Հանրապետության բարձր տեխնոլոգիական արդյունաբերության նախարարությանը վերապահելու մասին» Հայաստանի Հանրապետության կառավարու­թյան որոշման նախագիծը (այսուհետ նաև՝ Նախագիծ)՝ առաջարկում ենք Նախագծի 2-րդ կետով նշված «մեկամսյա» ժամկետի փոխարեն նախատեսել «եռամսյա» ժամկետ: | **Չի ընդունվել**Մեկամսյա ժամկետն ավելի քան բավարար է բաժնետոմսերի հանձնում-ընդունումն իրականացնելու համար։ |
| **3. ՀՀ արդարադատության նախարարություն** | **15.02.2023թ.** |
| **01/27.2/7731-2023** |
| «Գալակտիկա» փակ բաժնետիրական ընկերության պետական սեփականություն հանդիսացող բաժնետոմսերի կառավարման լիազորությունները Հայաստանի Հանրապետության բարձր տեխնոլոգիական արդյունաբերության նախարարությանը վերապահելու  մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք: |  |